ઓસ્ટ્રેલિયા માટે વિશ્વ ક્રિકેટમાં પોતાની ધાક જમાવી રાખવા માટે આ શ્રેણી જીતવી બહુ જ જરૂરી છે. તેઓ આ શ્રેણીનું મહત્ત્વ સમજે છે. ઓસ્ટ્રેલિયા હાલમાં દુનિયામાં બીજા નંબરની ટીમ છે અને જો તે દુનિયાની નંબર વન ટીમ ભારતને હરાવી દે તો નિશ્ચિત રીતે તેઓને બહુ જ ફાયદો થાય તેમ છે. હાલ બંને ટીમ ૧-૧થી બરોબર છે અને અત્યાર સુધી રમાયેલી ત્રણેય મેચ રોમાંચક રહી છે. આમાં સ્લેજિંગથી માંડીને એકબીજા પર આરોપ-પ્રત્યારોપ અને એકબીજાની નકલ પણ ઉતારવામાં આવી છે.